126. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΣΥΓΚΟΙΝΩΝΙΩΝ Αριθ. ΣΤ/26322  της 1/4 Νοεμ. 1977 (ΦΕΚ Β΄ 1099) Περί καθορισμού τύπου, διαστάσεων και περιεχομένου πιστοποιητικών κυριότητος και νέας άδειας κυκλοφορίας αυτοκινήτων και δικύκλων, τρικύκλων ιδιωτικής χρήσεως κλπ. Έχοντας υπ’ όψη: Το άρθρ. 5 του Νόμ. 722/1977, αποφασίζουμε: Καθορίζουμε, ως κατωτέρω, τον τύπο, τις διαστάσεις και το περιεχόμενο των αναφερομένων στο ανωτέρω άρθρο πιστοποιητικών και της νέας αδείας κυκλοφορίας, καθώς και τον τρόπο διακινήσεως και τη διαδικασία χορηγήσεως, αντικαταστάσεως και τις επιβαλλόμενες σ΄ αυτά καταχωρήσεις: ΚΕΦΑΛΑΙΟΝ Α΄ Πιστοποιητικά κυριότητος επιβατικών αυτοκινήτων και επιβατικών μοτοσυκλεττών Ι.Χ. «1.Πιστοποιητικό Ταξινόμησης Αυτοκινήτου». (Καταργήθηκε από το άρθρ.3 της με αριθ.Τ.4413/343/Α0019/11 Οκτ.-26 Νοεμ.2002 (ΦΕΚ Β΄1479), απόφ. Υπ. Οικονομίας και Οικονομικών-Μεταφ. και Επικοινωνιών, κατωτ. αριθ.321. Για την καθιέρωση νέου ενιαίου τύπου Πιστοποιητικού Ταξινόμησης Οχημάτων, βλ. άρθρ.1 της ιδίας απόφασης.) 2.Πιστοποιητικό κυριότητας, εκδιδόμενο από τον Ο.Δ.Δ.Υ. α.Τύπος, διαστάσεις και περιεχόμενο πιστοποιητικού. Το πιστοποιητικό τούτο συντάσσεται επί ειδικού εντύπου, το οποίο φέρει τον τίτλο «ΠΙΣΤΟΠΟΙΗΤΙΚΟ ΜΕΤΑΒΙΒΑΣΤΙΚΟ ΚΥΡΙΟΤΗΤΟΣ ΑΥΤΟΚΙΝΗΤΟΥ ΟΧΗΜΑΤΟΣ». Είναι διαστάσεων 21Χ30 εκ. του μέτρου και διαλαμβάνει τα στοιχεία του αγοραστού, πλήρη περιγραφή του οχήματος, την τιμή πωλήσεως και την προέλευση αυτού. Επ’ αυτού υφίσταται χώρος για τη βεβαίωση από τον Οικον. Έφορο ότι καταβλήθηκαν τέλη χαρτοσήμου και δικαιώματα υπέρ Ταμείου Νομικών και Ο.Γ.Α., κατά την γενόμενη μεταβίβαση του οχήματος στον αναφερόμενο στο πιστοποιητικό παραλήπτη αυτού. Επίσης υφίστανται χώροι (θέσεις) για τη βεβαίωση από τον Οικονομικό Έφορο ότι καταβλήθηκαν τέλη χαρτοσήμου και λοιπές επιβαρύνσεις υπέρ Δημοσίου και τρίτων, σε περίπτωση περαιτέρω μεταβιβάσεως του αυτοκινήτου, αναρίθμου (υπάρχουν θέσεις για τη διενέργεια τριών διαδοχικών μεταβιβάσεων) και την αναγραφή από τα συμβαλλόμενα μέρη (πωλητής–αγοραστής) των πράξεων μεταβιβάσεως αυτού και χώρος για τη βεβαίωση από τον Οικονομικό Έφορο, ότι καταβλήθηκαν οι πάσης φύσεως οικονομικές επιβαρύνσεις για την έκδοση της άδειας κυκλοφορίας τούτου. Επ’ αυτού υπάρχει χώρος επί του οποίου δηλώνεται από τον αναγραφόμενο στο πιστοποιητικό κύριο του οχήματος και ένα Μηχανολόγο–Μηχανικό ή Υπομηχανικό ο κυλινδρισμός αυτού. Το πιστοποιητικό αυτό συντάσσεται «εις πενταπλούν» με στοιχ. Α, Β, Γ, Δ και Ε. Από τα πέντε αντίτυπα, τα με στοιχ. Α και Β προορίζονται να χρησιμοποιηθούν από την Οικον. Εφορία. Τα με στοιχ. Γ και Δ προορίζονται για την Υπηρεσία Συγκοινωνιών που θα εκδόσει την άδεια κυκλοφορίας, και το με στοιχ. Ε παραμένει ως στέλεχος στην Υπηρεσία του Ο.Δ.Δ.Υ. β.Τρόπος διακινήσεως πιστοποιητικού, επιβαλλόμενες σ’ αυτό καταχωρήσεις. Τα αντίτυπα που εκδιδομένου πιστοποιητικού με στοιχ. Α, Β, Γ, Δ παραδίδονται στον παραλήπτη του αυτοκινήτου. Το πιστοποιητικό τούτο χρησιμοποιείται για την περίπτωση μεταβιβάσεως του αυτοκινήτου, αναρίθμου και για την έκδοση της άδειας κυκλοφορίας του, κατά την εφαρμοζομένη για το πιστοποιητικό τελωνισμού τέτοιων αυτοκινήτων διαδικασία. Κατά την έκδοση της άδειας κυκλοφορίας, τα με στοιχ. Δ αντίτυπα του πιστοποιητικού καταχωρούνται σε συγκεντρωτική κατάσταση κατά Υπηρεσία του Ο.Δ.Δ.Υ. και επιστρέφονται στο τέλος κάθε μήνα με έγγραφο επί αποδείξει στην Υπηρεσία του Ο.Δ.Δ.Υ. που τα εξέδωσε. Οι Υπηρεσίες του Ο.Δ.Δ.Υ., μόλις λαμβάνουν τα ανωτέρω   αντίτυπα   θα   προβαίνουν   σε   συσχέτιση τούτων με τα αντίτυπα που έχουν στα χέρια τους με στοιχ. Ε, για να διαπιστώσουν εάν έχουν επέλθει επ’ αυτών παραποιήσεις ή ανωμαλίες. 3.Πιστοποιητικό κυριότητος εκδιδόμενο από τον κατασκευαστή. α.Τύπος, διαστάσεις και περιεχόμενο πιστοποιητικού. Το πιστοποιητικό τούτο συντάσσεται επί εντύπου πού φέρει τον τίτλο «ΠΙΣΤΟΠΟΙΗΤΙΚΟ ΚΑΤΑΣΚΕΥΑΣΤΟΥ». Είναι διαστάσεων 21X30 έκ. του μέτρου. Κάτω από τον τίτλο αναγράφεται ο τίτλος και η επωνυμία της επιχειρήσεως και η έδρα αυτής (Δήμος ή Κοινότητα, Νομός, οδός και αριθμός). Επ’ αυτού δηλώνεται, από τον νόμιμο εκπρόσωπο της Εταιρείας ή επιχειρήσεως, ότι αυτή είναι κυρία και κάτοχος του αυτοκινήτου που κατασκευάσθηκε στο εργοστάσιο της Εταιρείας ή επιχειρήσεως και αναγράφεται ο αριθμός της εγκριτικής αποφάσεως του Υπουργείου και ότι καταχωρήθηκε στα βιβλία παραγωγής αυτής. Στη συνέχεια αναγράφονται τα στοιχεία του οχήματος. (Αντί για τη σελ. 208,887(γ) Σελ. 208,887(δ) Τεύχος -Σελ.  Γενικά περί κυκλοφορίας αυτοκινήτων 21.Ε.α.126 Επίσης υφίστανται χώροι (θέσεις) για τη βεβαίωση από τον οικον. Έφορο ότι καταβλήθηκαν τέλη χαρτοσήμου και λοιπές επιβαρύνσεις υπέρ Δημοσίου και τρίτων, για τη μεταβίβαση του αυτοκινήτου αναρίθμου (υπάρχουν θέσεις για τη διενέργεια τριών διαδοχικών μεταβιβάσεων) και την αναγραφή των πράξεων μεταβιβάσεως αυτού και χώρος για τη βεβαίωση από τον Οικον. Έφορο ότι καταβλήθηκαν οι πάσης φύσεως οικονομικές επιβαρύνσεις για την έκδοση της άδειας κυκλοφορίας τούτου. Το πιστοποιητικό αυτό συντάσσεται «εις πενταπλούν» με στοιχ. Α, Β, Γ, Δ και Ε. Από τα πέντε αντίτυπα, τα με στοιχ. Α και Β προορίζονται να χρησιμοποιηθούν από την Οικον. Εφορία. Τα με στοιχ. Γ και Δ προορίζονται για την Υπηρεσία Συγκοινωνιών που θα εκδόσει την άδεια κυκλοφορίας, και το με στοιχ. Ε παραμένει ως στέλεχος στον κατασκευαστή. β.Τρόπος διακινήσεως πιστοποιητικού, επιβαλλόμενες σ’ αυτό καταχωρήσεις. Τα αντίτυπα του εκδιδομένου πιστοποιητικού με στοιχ. Α, Β, Γ, Δ, χρησιμοποιούνται από τον κατασκευαστή για τη μεταβίβαση του αυτοκινήτου, κατά την καθοριζομένη από το Νόμο διαδικασία και παραδίδονται στον αγοραστή του αυτοκινήτου. Αυτά χρησιμοποιούνται από τον αγοραστή, σε περίπτωση περαιτέρω μεταβιβάσεως του αυτοκινήτου αναρίθμου και για την έκδοση της άδειας κυκλοφορίας του, κατά την εφαρμοζόμενη για το πιστοποιητικό τελωνισμού τέτοιων αυτοκινήτων διαδικασία. Κατά την έκδοση της άδειας κυκλοφορίας τα αντίτυπα του πιστοποιητικού με στοιχ. Δ, καταχωρούνται σε συγκεντρωτική κατάσταση κατά κατασκευαστή και επιστρέφονται στο τέλος κάθε μήνα με έγγραφο επί αποδείξει στον κατασκευαστή που τα εξέδωσε. Σελ. 208,888(δ) Τεύχος -Σελ.  ΚΕΦΑΛΑΙΟ Β΄. Άδειες κυκλοφορίας επιβατικών αυτοκινήτων και επιβατικών μοτοσυκλεττών Ιδιωτικής Χρήσεως «1.Τύπος, διαστάσεις και περιεχόμενο νέου τύπου αδειών κυκλοφορίας. Η άδεια κυκλοφορίας αποτελείται από δύο φύλλα και είναι διαστάσεων 16Χ19,3 εκατ. του μέτρου. Το με αριθ. 1 φύλλο είναι χρώματος θαλασσί ανοικτού. Στο με αριθ. 1 φύλλο και στην εξωτερική σελίδα αυτού (εξώφυλλο) αναγράφεται ο τίτλος της Υπηρεσίας Συγκοινωνιών που εξέδωσε την άδεια κυκλοφορίας. Κάτω από αυτό υπάρχει χώρος (θέση (1), για την αναγραφή, σε περίπτωση μεταβιβάσεως του αυτοκινήτου, από τα συμβαλλόμενα μέρη της πράξεως μεταβιβάσεως στην οποία και υπογράφουν. Επίσης υπάρχει χώρος για την αναγραφή, σε περίπτωση αλλαγής του χρώματος του αυτ/του, του νέου χρώματος της ημερομηνίας από την οποία επήλθε η αλλαγή. Στην εσωτερική σελίδα του φύλλου 1 αναγράφονται τα στοιχεία του ιδιοκτήτου και του οχήματος. Το με αριθ. 2 φύλλο είναι χρώματος πράσινου ανοικτού. Στο με αριθ. 2 φύλλο και στην εσωτερική σελίδα του αναγράφεται ο αριθμός κυκλοφορίας του οχήματος και υφίσταται χώρος (θέση) για τη βεβαίωση από τον Οικον. Έφορο, σε περίπτωση μεταβιβάσεως του οχήματος, ότι έχουν καταβληθεί οι οικονομικές επιβαρύνσεις. 21.Ε.α.126 Γενικά περί κυκλοφορίας αυτοκινήτων Κάτω από αυτό υπάρχει χώρος (θέση 2), για την αναγραφή, σε περίπτωση μεταβιβάσεως του αυτοκινήτου, από τα συμβαλλόμενα μέρη της πράξεως μεταβιβάσεως, στην οποία και υπογράφουν. Στην εξωτερική σελίδα του φύλλου 2 αναγράφονται οδηγίες για τη μεταβίβαση του οχήματος και την έκδοση της νέας άδειας κυκλοφορίας. Επίσης στην παρ. 3 των οδηγιών υπάρχει χώρος για να αναγραφεί από την Υπηρεσία Συγκοινωνιών που εκδίδει την άδεια, ο τίτλος της. Κάτω από τις οδηγίες υπάρχει χώρος (θέση) για την αναγραφή, από τους συμβαλλόμενους, σε περίπτωση παρακρατήσεως, της κυριότητας του μεταβιβαζόμενου οχήματος, της σχετικής ενδείξεως «δια θέσεως» της υπογραφής τούτων. Μετά την αναγραφή από τα συμβαλλόμενα μέρη της πράξεως μεταβιβάσεως του αυτοκινήτου ο πωλητής αποκόπτει το φύλλο 2, χρώματος πράσινου ανοικτού και το αποστέλλει ταχυδρομικώς και επί αποδείξει στην αναφερόμενη στην εξωτερική σελίδα αυτού Υπηρεσία Συγκοινωνιών, για την έκδοση της άδειας κυκλοφορίας στο όνομα του αγοραστού. Το φύλλο 1 χρώματος θαλασσί ανοικτού, κρατείται από τον αγοραστή του αυτοκινήτου και παρέχει το δικαίωμα κυκλοφορίας του οχήματος για ένα μήνα από την ημερομηνία μεταβιβάσεως αυτού. Σε περίπτωση μεταβιβάσεως του αυτοκινήτου με συμβολαιογραφικό έγγραφο, ο συμ/φος προβαίνει στην καταχώρηση της μεταβιβάσεως στις θέσεις (1) και (2) αποκόπτει το φύλλο 2 και το αποστέλλει επί αποδείξει στην αναγραφόμενη στην εξωτερική σελίδα αυτού Υπηρεσία Συγκοινωνιών. Σε περίπτωση που οι κάτοχοι του αυτοκινήτου είναι περισσότεροι από ένα, τότε χρησιμοποιείται άλλος τύπος άδειας κυκλοφορίας. Η άδεια αυτή αποτελείται επίσης από δύο φύλλα, αλλά το δεύτερο φύλλο έχει μεγαλύτερες διαστάσεις και υπάρχει χώρος για την αναγραφή επ’ αυτού των στοιχείων μέχρι τριών κατόχων του οχήματος και χώρος για την αναγραφή, σε περίπτωση μεταβίβασεως, των κατεχομένων από αυτούς ιδανικών μεριδίων του, από τα συμβαλλόμενα μέρη, της πράξεως μεταβιβάσεως. Αν υπάρχουν πολλοί αγοραστές, τότε στη θέση (1) θα γραφούν μόνον τα στοιχεία του πρώτου αγοραστή. Και στην περίπτωση μεταβιβάσεως του κατεχόμενου από ένα συνιδιοκτήτη ιδανικού μεριδίου, αποκόπτεται ολόκληρο το φύλλο 2 και αποστέλλεται ταχυδρομικώς στην αναγραφόμενη στην εξωτερική σελίδα αυτού Υπηρεσία Συγκοινωνιών». Η παρ. 1 αντικαταστάθηκε ως άνω από την Σ/94397/1654/26 Φεβρ.-17 Μαρτ. 1987 (ΦΕΚ Β΄ 122) απόφ. Υπ. Οικον. και Μετ. και Επικ. 2.Χορήγηση νέου τύπου άδειων κυκλοφορίας. α.Η άδεια κυκλοφορίας των αναρίθμων αυτοκινήτων χορηγείται μετά την υποβολή μόνο του καθιερωμένου με την απόφαση αυτή αντίστοιχου πιστοποιητικού, εφ’ όσον επ’ αυτού υπάρχει βεβαίωση  του Οικονομικού Εφόρου, ότι καταβλήθηκαν οι πάσης φύσεως οικονομικές επιβαρύνσεις για την έκδοση αυτής. Σε περίπτωση που το πιστοποιητικό περιέρχεται στην αρμόδια Υπηρεσία Συγκοινωνιών δια του Ταχυδρομείου, τότε η άδεια κυκλοφορίας μαζί με τις αντίστοιχες Κρατικές Πινακίδες, αποστέλλεται στην αναγραφόμενη σ’ αυτό διεύθυνση του δικαιούχου, ταχυδρομικώς επί αποδείξει. β)Η άδεια κυκλοφορίας των μεταβιβαζομένων εναρίθμων οχημάτων, εφωδιασμένων με άδεια κυκλοφορίας νέου τύπου, εκδίδεται βάσει του αποστελλομένου στην Υπηρεσία Συγκοινωνιών φύλλου 2 αυτής, χρώματος πρασίνου, εφ’ όσον επ’ αυτού έχει βεβαιωθεί από τον Οικονομικό Έφορο, ότι καταβλήθηκαν οι προβλεπόμενες πάσης φύσεως οικονομικές επιβαρύνσεις τόσο για τη μεταβίβαση όσο και για την έκδοση της άδειας, χωρίς να υποβληθεί οιοδήποτε άλλο δικαιολογητικό ή τηρηθεί άλλη διατύπωση και αποστέλλεται στον αγοραστή ταχυδρομικώς, επί αποδείξει. Σε περίπτωση που ο αγοραστής υπάγεται σε άλλη συγκοινωνιακή περιοχή από εκείνη που έχει εκδόσει την άδεια κυκλοφορίας, τότε το φύλλο 2 της άδειας διαβιβάζεται αυθημερόν, μαζί με τα στοιχεία βάσει των οποίων χορηγήθηκαν οι νέου τύπου άδειες κυκλοφορίας για το όχημα αυτό (δηλαδή το αρχικό πιστοποιητικό κυριότητας, τα αποκόμματα των αδειών κυκλοφορίας νέου τύπου (φύλλα 2) και τα αντίγραφα ή απογραφικά δελτία των αντίστοιχων αδειών πού εκδόθηκαν), στην Υπηρεσία Συγκοινωνιών πού υπάγεται ο αγοραστής, για την έκδοση της νέας άδειας κυκλοφορίας στο όνομα του αγοραστή. Στην Υπηρεσία που διαβιβάζει τα ανωτέρω θα παραμείνει μόνο το διαβιβαστικό έγγραφο. γ)Ανανέωση αδειών κυκλοφορίας εναρίθμων αυτοκινήτων, εφοδιασμένων ειδ. άδειας κυκλοφορίας νέου τύπου, λόγω μεταβολής με οποιοδήποτε τρόπο, των στοιχείων που αναφέρονται στην άδεια κυκλοφορίας του κυρίου ή κατόχου αυτών. Η νέα άδεια κυκλοφορίας χορηγείται μετά την υποβολή των στοιχείων από τα οποία αποδεικνύεται η επελθούσα μεταβολή, χωρίς να υποβληθεί άλλο δικαιολογητικό, εφόσον προηγουμένως, έχει βεβαιωθεί από τον Οικονομικό Έφορο επί της παλαιάς άδειας, ότι καταβλήθηκαν οι πάσης φύσεως οικονομικές επιβαρύνσεις για την έκδοση της νέας άδειας κυκλοφορίας. (Αντί για τη σελ. 208,889) Σελ. 208,889(α) Τεύχος Θ53-Σελ. 41 Γενικά περί κυκλοφορίας αυτοκινήτων 21.Ε.α.126 3.Λοιπές διαδικασίες: α)Οι νέου τύπου άδειες κυκλοφορίας των επιβατικών αυτοκινήτων και επιβατικών μοτοσυκλεττών Ι.Χ., θα γράφωνται κατά προτίμηση με γραφομηχανή. Κατά την έκδοση των ανωτέρω αδειών κυκλοφορίας,  από  τις  Υπηρεσίες  Συγκοινωνιών  που  διαθέτουν φωτοτυπικά μηχανήματα, δεν θα συντάσσωνται απογραφικά δελτία, αλλά αντ’ αυτών θα εκδίδωνται ισάριθμα φωτοαντίγραφα της άδειας κυκλοφορίας του οχήματος. Από τις λοιπές Υπηρεσίες Συγκοινωνιών που δεν έχουν φωτοτυπικά μηχανήματα, θα συντάσσωνται τα μηχανογραφικής μορφής απογραφικά δελτία που έχουν καθιερωθεί στα οποία θα μεταφέρονται μόνο τα αναγραφόμενα επί της εκδιδόμενης άδειας κυκλοφορίας στοιχεία. Μετά τη χορήγηση η αποστολή των αδειών κυκλοφορίας, τα φωτοαντίγραφα της άδειας κυκλοφορίας ή τα απογραφικά δελτία αποστέλλονται στις εξής Υπηρεσίες: (1)Στη Μηχανογραφική Υπηρεσία του Υπουργείου (Λ. Συγγρού 49, Αθήναι), ανά δεκαπενθήμερο, ταχυδρομούμενα περί την 1η και 16η ημέρα κάθε μήνα. (2)Στην αρμόδια Οικονομική Εφορία, στο τέλος κάθε μήνα. Για τα οχήματα που τίθενται για πρώτη φορά σε κυκλοφορία, την επόμενη από της εκδόσεως της άδειας κυκλοφορίας, το ένα από τα αντίτυπα του πιστοποιητικού, με 2 φωτοαντίγραφα της εκδιδομένης άδειας κυκλοφορίας, για τις Υπηρεσίες που διαθέτουν φωτοτυπικά μηχανήματα ή 2 αντίγραφα του συντασσόμενου απογραφικού δελτίου, για τις Υπηρεσίες που δεν διαθέτουν τέτοια μηχανήματα, αποστέλλεται στην Οικον. Εφορία που έχει βεβαιώσει την καταβολή των οικον. επιβαρύνσεων για την έκδοση αυτής. (3)Στην αρμόδια Στρατιωτική Υπηρεσία (Ε.Μ.Μ.), που υπάγεται το όχημα, στο τέλος κάθε μήνα. Σελ. 208,890(α) Τεύχος Θ53-Σελ. 42 (4)Στη Στατιστική Υπηρεσία του Υπουργείου (Λεωφ. Συγγρού 49, Αθήναι) στο τέλος κάθε μήνα. (5)Για τα οχήματα που τίθενται για πρώτη φορά σε κυκλοφορία, τα προοριζόμενα για την ενημέρωση του Τελωνείοιυ ή του Ο.Δ.Δ.Υ. ή του κατασκευαστή αντίτυπα του πιστοποιητικού Τελωνείου, επιστρέφονται δια συγκεντρωτικής καταστάσεως στο τέλος κάθε μήνα. Για τις περιπτώσεις που υπάγονται στην εφαρμογή του Νόμου τούτου κάθε υπηρεσία θα σχηματίσει ξεχωριστό αρχείο, στο οποίο θα ταξινομούνται τα παραστατικά των χορηγουμένων νέων αδειών κυκλοφορίας (δηλαδή δεν θα συσχετίζωνται με το φάκελλο του παλαιού αρχείου). Έτσι ο φάκελλος του αυτοκινήτου, αν πρόκειται για καινούργιο αυτοκίνητο, θα περιέχει μόνο το πιστοποιητικό κυριότητος και φωτοαντίγραφο ή απογραφικό δελτίο της άδειας που εκδόθηκε. Αν πρόκειται για ενάριθμο αυτοκίνητο θα περιέχει τα αποκόμματα του φύλλου 2, βάσει των οποίων εκδόθηκαν οι διαδοχικές άδειες και τα αντίστοιχα φωτοαντίγραφα ή απογραφικά δελτία των αδειών που εκδόθηκαν. β.Περιπτώσεις αντικαταστάσεως και καταθέσεως νέου τύπου άδειας κυκλοφορίας. Σε περίπτωση απωλείας ή φθοράς νέου τύπου άδειας κυκλοφορίας που έχει εκδοθεί επιτρέπεται η χορήγηση αντιγράφου αυτής, βάσει των τηρουμένων στον φάκελλο του αυτοκινήτου στοιχείων, κατόπιν υποβολής υπεύθυνης δήλωσεως, που συντάσσεται κατά τις διατάξεις του Ν.Δ. 105/1969. Σε περίπτωση αχρηστεύσεως ή καταστροφής ή διαλύσεως του οχήματος, η άδεια παραδίδεται στην Υπηρεσία. 21.Ε.α.126 Γενικά περί κυκλοφορίας αυτοκινήτων 